Diari Oficial de la Generalitat Valenciana


Sumari del DOGV 8924, del 13-10-2020 (2020/8032)

Notificació de la sentència dictada en el procediment de modificació de mesures supòsit contenciós número 312/2019.
-------------------------------------------------------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8032


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de modificació de mesures supòsit contenciós número 312/2019. [2020/8032]  
En el present procediment de família. Modificació mesures supòsit contenciós, seguit a instàncies de Govert Kuiper contra Patricia de Ruiter, s'ha dictat sentència 124/20 d'1 de juliol de 2020, que literalment diu:  
  
«Dispositiva  
Estime parcialment la demanda formulada Govert Kuiper, representat per la procuradora dels tribunals Ana Isabel Feliu Daviu que actua sota la direcció tècnica del lletrat Jesús Feliú Daviú, contra Patricia de Ruiter, declarada en rebel·lia, intervé el Ministeri Fiscal en la persona de la fiscal titular Victoria Rodríguez Pardo, i acorde la modificació de les mesures definitives fixades en la sentència número 200/19 dictada en actuacions de divorci 338/2016 en data 27.10.2016 i després modificada per sentència 268/18 de data 13.12.2018 recaiguda en actuacions de modificació de mesures 996/2018 dictada per aquest jutjat en el sentit següent:  
1) S'atribueix l'exercici exclusiu de la pàtria potestat del menor xxxxxxx nascut en data 18.06.2008, al pare Govert Kuiper  
2) S'atribueix al pare la guarda i custòdia del menor, sense establir règim de visites a favor de la mare, Patricia de Ruiter.  
3) Patricia de Ruiter haurà d'aportar en concepte de pensió alimentària a favor del seu fill xxxxxxx la suma de 180 euros mensuals. Aquesta quantitat haurà d'ingressar-la al pare dins dels cinc primers dies de cada mes, en el compte corrent que designe i s'incrementarà anualment conforme a les variacions que experimente l'IPC o document que legalment el substituïsca.  
Quant a les despeses extraordinàries hauran de ser abonades per meitat per cada progenitor, per a això s'hauran de comunicar prèviament a l'altre progenitor. En tot cas, les despeses necessàries d'educació i formació no cobertes pel sistema educatiu i les de salut no cobertes per la seguretat social o per qualsevol altra mutualitat o organisme al qual pogueren estar afiliats els fills menors hauran de ser sufragades per meitat.  
4) Es declarara extingida la pensió alimentària fixada a càrrec del pare en l'anterior procediment.  
No es fa especial pronunciament sobre les costes processals causades.  
Notifiqueu aquesta resolució a les parts en forma legal, i feu-los saber que es pot interposar recurs d'apel·lació davant l'Audiència Provincial d'Alacant en el termini de vint dies.  
I atés que es desconeix el parador d'aquest demandat, Patricia de Ruiter, s'expedeix el present edicte a fi que li servisca de notificació en forma deguda.  
   
Dénia, 30 de juliol de 2020.- El lletrat de l'Administració de justícia: Javier Cremades López de Teruel.